Produs contaminat cu micotoxina, retras de pe rafturile unui lanț de magazine. Românii, îndemnați să returneze produsul.
Un produs contaminat cu micotoxina și care poate produce stări de greață, vărsături și indigestie a fost retras de pe rafturile magazinelor LIDL, iar ANSVSA a emis un mesaj de alertă alimentară.
Produs contaminat cu micotoxina, care era pus la vânzare în România, retras de urgență din magazinele Lidl/ Foto: pixabay.com
Autoritatea Națională Sanitară Veterinară și Pentru Siguranța Alimentelor (ANSVSA) anunță că Lidl România a decis retragerea unui produs care este contaminat cu patulină. Patulina (micotoxina) este o substanță produsă de mucegaiuri care dăunează sănătății, se arată în mesajul de alertă alimentară publicat de autoritățile în domeniu.
Este vorba despre produsul "Solevita Smoothie Red Genius, 250 ml", cu data de expirare 12 martie 2024. Produsul la care face referire această rechemare conține suc de aronia, care este contaminat cu patulină.
"Prin urmare, clienții nu trebuie să consume, sub nicio forma, produsul vizat de această rechemare. Produsul "Solevita Smoothie Red Genius, 250mL" sortimentul cu fructe roșii, a fost vândut de Lidl ROMANIA.Lidl România a reacționat imediat și a retras produsul afectat de la vânzare. Produsul poate fi returnat în toate magazinele Lidl. Contravaloarea produsului, va fi, desigur, returnată, chiar și fără prezentarea bonului fiscal", potrivit ANSVSA.
Numai produsul "Solevita Smoothie Red Genius, 250mL" sortimentul cu fructe roșii cu data de expirare 12.03.2024 este afectat de retragerea producătorului Molkerei Gropper GmbH & Co. KG. Alte produse ale producătorului Molkerei Gropper GmbH & Co. KG vândute de Lidl ROMANIA nu sunt afectate de rechemare, mai aratî sursa citată.
Citiți monitorulcj.ro și pe Google News
CITEȘTE ȘI: